Kunning um møguleikan hjá limum at broyta váðastøði í samband við eftirlønarsamansparing. Broyting av váðastøði Í Betri pensjón verður samansparing renta við marknaðarrentu. Hagtøl vísa, at tað í longdini loysir seg at seta samansparingina í virðisbrøv. Tí fært tú marknaðarrentu hjá Betri pensjón. Havnar Arbeiðsmannafelag hevur saman við Betri pensjón gjørt eina íløguætlan, har lutfallið millum íløgur í partabrøv og lánsbrøv, er treytað av aldri og váðafýsni. Í høvuðsheitum sveiggja partabrøvini mest í virði. Lánsbrøvini tryggja harafturímóti støðuleika. Í byrjanini verður størri partur av samansparingini settur í partabrøv. Sum tú eldist, og samansparda upphæddin veksur, verður váðin minkaður við at seta lutfalsliga størri part í lánsbrøv. Allir limir í Havnar Arbeiðsmannafelag eru sjálvvirkandi settir í íløgubólkin“ Varið váðastøði”